EkBass/fiwiki-20250220-pages-articles huggingface dataset:
Adeninlahti

Adeninlahti (, ) on Punaisenmeren ja Arabianmeren yhdistävä merialue Arabian niemimaan ja Afrikan sarven välissä. Sen rannikkovaltioita ovat Jemen pohjoisessa, Somalia etelässä ja Djibouti lännessä. Lahti on yhteydessä Punaiseenmereen Bāb al-Mandabin salmen kautta. Se on saanut nimensä Jemenin eteläosassa sijaitsevan Adenin satamakaupungin mukaan. == Geologia == Adeninlahti on syntynyt Afrikan ja Arabian niemimaan mannerlaattojen erotessa vähitellen toisistaan 35 miljoonan vuoden aikana. Maantieteellisessä mielessä se rajautuu idässä Guardafuiniemen kautta kulkevaan pituuspiiriin. Geologisen ja meritieteellisen määritelmän mukaan se kuitenkin jatkuu lännessä Kuria Muria -saarten ja Sokotran länsipuolelle aina mannerjalustan reunalle saakka. Se on itä–länsisuunnassa 1 480 kilometrin pituinen, ja sen keskimääräinen leveys on 480 kilometriä. Lahden pinta-ala on yhteensä noin 530 000 neliökilometriä. Sen pohjan merkittävin topografinen piirre on lahden keskiosassa kulkeva Shebanselänne. Lahden syvin kohta on 5 360 metrin syvyydessä. == Eliöstö == Adeninlahdessa on runsas eliöstö. Sen rannikoiden pintavesissä on ajoittain runsaasti ravinteita mikä johdosta niissä on runsaasti planktonia jota eläimet käyttävät ravinnoksi. Merkittäviä lahdessa tavattavia lajeja ovat muiden muassa sardiinit, makrillit, tonnikalat, hait, delfiinit ja valaat. Lahti toimii myös merikilpikonnien lisääntymisalueena. Lahden rannikkovaltiot eivät harjoita laajamittaista kaupallista kalastusta, mutta niiden rannikoilla on monia eristyneitä kalastuskyliä ja -kaupunkeja. == Vesiväylä Välimerelle == Lahti on tärkeä kuljetusväylä. Sen kautta kulkee erityisesti raakaöljyä Persianlahdelta Suezin kanavan kautta Välimerelle ja muita tuotteita Aasiasta Eurooppaan ja Yhdysvaltoihin. Vuonna 2006 lahden läpi kulki päivittäin lähes neljä prosenttia maailman kuluttamasta öljystä. Adeninlahdesta tuli 2000-luvun ensimmäisen vuosikymmenen jälkipuoliskolla, erityisesti vuodesta 2008 alkaen somalialaisten merirosvojen takia maailman merirosvoukselle alttein vesialue. Tapaukset olivat huipussaan vuonna 2010, jolloin oli yli tuhat merenkulkijaa panttivankeina 53 alukselta. Merirosvous saatiin 2010-luvun aikana aisoihin, eikä International Maritime Bureaun mukaan Adeninlahdella tapahtunut vuonna 2019 ainuttakaan onnistunutta kaappausta. Tilanteen helpottamiseksi aluksista tehtiin muun muassa helpompia puolustaa ja vaikeampia hyökätä. Samaan aikaan alueen paikallishallinto pystyi parantamaan turvallisuutta sekä terveys- ja koulutuspalveluita. == Lähteet == == Aiheesta muualla == * ISBN 978-92-846-4684-5 * Luokka:Somalian maantiede Luokka:Jemenin maantiede Luokka:Intian valtameren lahdet
Kanooppiastia

Kanooppiastia on kannellinen, yleensä keraaminen astia, jota muinaiset egyptiläiset käyttivät muumioitujen vainajien ruumiinosien säilömiseen. Elimet jaettiin neljään astiaan: idän puoleiseen vatsa, lännen puoleiseen sisäelimet, pohjoisen puoleiseen keuhkot ja etelän puoleiseen maksa. Sydäntä ei koskaan säilötty astiaan, vaan se jätettiin vainajan muumioon koska sen uskottiin sisältävän sielun. Uuden valtakunnan 19. dynastian aikaan kanooppiastioiden kanteen alettiin kuvata kunkin sisäelimen suojelusjumalan pää (haukan, apinan tai sakaalin pää). Kanooppiastiat sijoitettiin kanooppiarkkuun, joka haudattiin yhdessä muumion sarkofagin kanssa. Kanooppeja käytettiin myös Etruriassa. ==Katso myös== * Horus-lapset ==Lähteet== ==Aiheesta muualla== Luokka:Muinaisen Egyptin hautauskäytännöt
Kaarlo Kajatsalo

Kaarlo Viljam Kajatsalo (vuoteen 1945 Salo; 28. syyskuuta 1909 Vehkalahti – 22. helmikuuta 1988 Espoo) oli suomalainen Kansanpuoluetta edustanut poliitikko. Kajatsalon vanhemmat olivat luotsi Gottfried Salo (e. Sjöblom) ja Wendla Karoliina Pitkänen. Kajatsalo pääsi ylioppilaaksi 1931, valmistui voimistelunopettajaksi 1935 ja suoritti kasvatusopin tutkinnon 1937. Alkujaan Kajatsalo oli voimistelunopettaja ja toimi Lappeenrannan lyseon rehtorina vuosina 1948–1954 ja urheilun lehtorina Oulun yliopiston opettajanvalmistuslaitoksella 1963–1972.Hurmerinta 2008 s. 94 Hän oli kansanedustajana 1954–1962 Kymen läänin vaalipiiristä ja toimi opetusministerinä 1958–1959 Fagerholmin kolmannessa hallituksessa. Kajatsalo oli myös Suomen Kansanpuolueen varapuheenjohtajana ja Nuorten Suomalaisten Liiton puheenjohtajana sekä toimi Lappeenrannan kunnallispolitiikassa, muun muassa kaupunginjohtajan varamiehenä. Silloiselle kapteeniluutnantti Kajatsalolle myönnettiin Mannerheim-risti 10. helmikuuta 1945 numerolla 189.Hurmerinta 2008 s. 93 Hän oli merivoimien ensimmäinen tällä korkeimmalla kunniamerkillä palkittu reservin upseeri. == Lähteet == * * === Viitteet === == Aiheesta muualla == * * Luokka:Kansanedustajat Luokka:Kymen vaalipiiri Luokka:Lappeenrannan kaupunginvaltuutetut Luokka:Mannerheim-ristin ritarit Luokka:Suomalaisten poliittisten nuorisojärjestöjen puheenjohtajat Luokka:Suomen Kansanpuolueen poliitikot Luokka:Suomen opetusministerit Luokka:Suomen oppilaitosten rehtorit Luokka:Vuonna 1909 syntyneet Luokka:Vuonna 1988 kuolleet
Agartala

Agartala () on Intian Tripuran osavaltion pääkaupunki. Se sijaitsee maan koillisosassa lähellä Bangladeshin rajaa. Agartalassa on 400 004 asukasta (vuonna 2011). Haora-joen varrella sijaitseva kaupunki on alueensa tärkein talouskeskus. Tripuran osavaltion pääkaupunkina siellä sijaitsee osavaltion parlamentti, joka kokoontuu Ujjayantan palatsissa. Kaupungissa sijaitsee myös Tripuran yliopiston laitoksia. Sitä palvelee Agartalan lentoasema. == Lähteet == == Aiheesta muualla == * Agartala, Tripura Must See India Luokka:Tripuran kaupungit Luokka:Intian osavaltioiden pääkaupungit
Giorgio Di Centa

Giorgio Di Centa (s. 7. lokakuuta 1972 Tolmezzo, Udine, Italia) on italialainen uransa lopettanut maastohiihtäjä. Di Centa pääsi 16-vuotiaana Italian nuorten maajoukkueeseen ja aikuisten maajoukkueeseen hän nousi vuonna 1995. Maailmancupissa Di Centalla on yksi osakilpailuvoitto, jonka hän saavutti Canmoressa 15 kilometrin vapaalla helmikuussa 2010. Kakkossijoja hänellä on viisi ja kolmossijoja neljä (5.2.2010 mennessä). Maailmancupin kokonaiskilpailussa hän on ollut parhaimmillaan viides kaudella 2007–2008. Di Centa saavutti 1997 Trondheimin ja 1999 Ramsaun MM-kisoissa Italian joukkueessa viestipronssia. Naganon olympialaisten 1998 30 kilometrillä hän oli kahdeksas. 2002 Salt Lake Cityn olympialaisissa hän hiihti Italian hopealle sijoittuneessa viestijoukkueessa ja oli lisäksi neljäs takaa- ajokilpailussa. 2005 Oberstdorfin MM-hiihdoista hän saavutti ensimmäisen henkilökohtaisen arvokisamitalinsa sijoituttuaan takaa-ajokilpailussa hopealle. 2006 Torinon olympialaisissa Di Centa saavutti olympiakultaa viestistä ja 50 kilometrin vapaan hiihtotavan yhteislähtökilpailusta. Lisäksi hän oli neljäs yhdistelmäkilpailussa. Liberecin MM-kilpailuissa 2009 Di Centa saavutti yhdistelmäkilpailussa pronssia ja oli 50 kilometrin yhteislähtökilpailussa neljäs. Vancouverin olympialaisissa 2010 hän oli 15 kilometrin vapaan hiihtotavan kilpailussa kymmenes. Oslon MM-kilpailuissa 2011 hän oli 50 kilometrillä yhdeksäs ja yhdistelmäkilpailussa kymmenes. Sotšin olympialaisissa 2014 hän sijoittui 30 kilometrin yhdistelmäkilpailussa 12:nneksi. Giorgio Di Centan sisar Manuela saavutti myös hiihtourallaan menestystä. ==Lähteet== * Di Centa, Giorgio Di Centa, Giorgio Di Centa, Giorgio Di Centa, Giorgio
Tuanku Syed Sirajuddin

Duli Yang Maha Mulia Tuanku Syed Sirajuddin ibni Almarhum Tuanku Syed Putra Jamalullail (s. 17. toukokuuta 1943) on Malesian Perlisin osavaltion hallitsija, raja ja maan entinen kuningas, eli Yang di-Pertuan Agong. Tuanku Syed Sirajuddinista tuli Perlisin raja 17. huhtikuuta 2000, päivä sen jälkeen kun hänen isänsä Tuanku Syed Putra oli kuollut. Sirajuddinin vuoro hallita Malesiaa tuli aiemmin kuin oli odotettu, kun kuninkaana ollut Selangorin Salahuddin Abdul Aziz kuoli kesken virkakautensa, 26. marraskuuta 2001. Hänen virkakautensa oli määrä loppua vuonna 2004. Sirajuddin astui Malesian kuninkaan virkaan 13. joulukuuta 2001 ja hänen virkakautensa päättyi 12. joulukuuta 2006. Sirajuddinin vaimo on Tengku Fauziah binti Almarhum Tengku Abdul Rashid, arvonimeltään Raja Permaisuri Agong. Virkakautensa aikana kuningaspari teki valtiovierailun muun muassa Suomeen. ==Lähteet== Luokka:Malesian kuninkaat Luokka:Perlisin rajat Luokka:Vuonna 1943 syntyneet Luokka:Elävät henkilöt
Miss Tahiti

Miss Tahiti on Tahitilla järjestettävä kauneuskilpailu. Se on pidetty vuodesta 1960 lähtien lähes joka vuosi. Kilpailu on jäänyt väliin ainoastaan yhden kerran vuonna 1967. Uusi Miss Tahiti valitaan aina kesäkuussa. == Voittajat == * 1960: Teura Bauwens * 1961: Tahia Piedhi * 1962: Yolande Flohr * 1963: Mareta Tuihaa * 1964: Léa Avaemai * 1965: Marie Moua * 1966: Sonia Agnieray * 1967: ei pidetty * 1968: Viola Teriitahi * 1969: Dominique Tepava * 1970: Marie Tehei * 1971: Jeanne Burns * 1972: Moea Arapari * 1973: Edna Tepava * 1974: Mira Vehiatua * 1975: Moea Amiot * 1976: Patricia Servonnat * 1977: Timia Teriieroo * 1978: Moeata Schmouker * 1979: Thilda Fuller * 1980: Tatiana Tereiama * 1981: Maimiti Kinander * 1982: Teura Tuhiti * 1983: Rosa Lanteires * 1984: Hinarii Kilian * 1985: Manea Ruth * 1986: Loanah Bohl * 1987: Mearii Manoi * 1988: Teumere Pater * 1989: Myriam Tuheiava * 1990: Mareva Georges * 1991: Hina Sarciaux * 1992: Tania Noble * 1993: Heikapua Moke * 1994: Vaea Olanda * 1995: Timeri Baudry * 1996: Hinerava Hiro * 1997: Hinano Teanotoga * 1998: Mareva Galanter * 1999: Manoa Fruge * 2000: Vanina Bea * 2001: Ravanui Teriitaumihau * 2002: Rava Maiarii * 2003: Heitiare Tribondeau * 2004: Raipoe Adams * 2005: Mihimana Sachet * 2006: Terehe Pere * 2007: Taoahere Richmond * 2008: Hinatea Boosie * 2009: Puahinano Bonno * 2010: Lucie Poehere Wilson * 2011: Rauata Temauri * 2012: Hinarani de Longeaux * 2013: Mehiata Riaria * 2014: Hinarere Taputu * 2015: Vaimiti Teiefitu * 2016: Vaea Ferrand * 2017: Turouru Temorere * 2018: Vaimalama Chaves == Lähteet == == Aiheesta muualla == * Virallinen sivusto * The Tahiti Traveler: Miss Tahiti Luokka:Ranskan Polynesia Luokka:Kauneuskilpailut
Eiichirō Oda

Eiichirō Oda (; s. 1. tammikuuta 1975 Kumamotohttps://www.kirjasampo.fi/fi/kulsa/kauno%253Aperson_123175976486817https://myanimelist.net/people/1881/Eiichiro_Oda) on japanilainen mangaka. Oda on parhaiten tunnettu One Piece -sarjasta.https://www.goodreads.com/author/show/208650.Eiichiro_Oda Manga on myynyt yli 360 miljoonaa kappaletta painettuna Japanissa ja yli 70 miljoonaa 42 muussa maassa. Kumamotosta kotoisin oleva Oda lahjoitti maanjäristyksestä kärsineelle alueelle 800 miljoonaa jeniä (noin kahdeksan miljoonaa dollaria), joista 500 miljoonaa Luffy-hahmon nimellä ja toisen 300 miljoonan lahjoituksen. Alue kärsi vuonna 2016 maanjäristyksestä, joka vaurioitti Kumamoton linnaa. == Lähteet == == Aiheesta muualla == * * Luokka:Japanilaiset sarjakuvantekijät Luokka:Vuonna 1975 syntyneet Luokka:Elävät henkilöt
Keski-Afrikan tasavallan lippu

Keski-Afrikan tasavallan lippu on Keski-Afrikan tasavallan tunnus vaakunan, moton ja hymnin ohella. Se otettiin käyttöön 1. joulukuuta 1958 ja sen suunnitteli Keski-Afrikan tasavallan entinen pääministeri Barthélemy Boganda, joka uskoi että "Ranskan ja Afrikan tuli kulkea yhdessä". Lippu muodostuu neljästä saman suuruisesta vaakaviivasta, jotka katkaisee punainen viiva keskeltä. Lipun värit ylhäältä alas kuvaavat; sininen suuruutta ja vapautta, valkoinen rauhaa ja arvokkuutta, vihreä toivoa ja uskoa sekä keltainen suvaitsevaisuutta. Punainen keskellä oleva palkki kuvaa sankarien ja marttyyrien verta. Lipun vasemmassa nurkassa ylhäällä on keltainen viisisakarainen tähti. Erään tulkinnan mukaan Barthélemy Boganda otti lippuun värit panafrikkalaisesta liikkeestä (vihreä, keltainen, punainen) sekä entisen emämaan Ranskan lipusta (sininen, valkoinen, punainen). Lipun punainen keskipalkki symboloisi yhteyttä menneisyyden ja tulevaisuuden välillä. Lipun on selitetty kuvaavan myös Keski-Afrikan kansallista mottoa "ihminen on ihminen". Tämän tulkinnan mukaan sininen raita kuvastaa negridejä, valkoinen europideja, vihreä mulatteja, keltainen mongolideja ja punainen verta, joka kaikilla ihonväristä riippumatta on punaista.Kimmo Kiljunen: Maailman maat ja liput, osio Afrikka, artikkeli Keski-Afrikan tasavalta ==Lähteet== Luokka:Valtioiden liput lippu
Viktor An

Viktor An (Виктор Ан, alun perin Ahn Hyun-Soo (안현수), s. 23. marraskuuta 1985 Soul, Korean tasavalta) on alkuaan eteläkorealainen, nykyään venäläinen kaukalopikaluistelija. Hän on kuusinkertainen olympiavoittaja ja moninkertainen maailmanmestari. An voitti MM-kisojen yleiskilpailun viitenä vuotena peräkkäin 2003−2007. Maailmancupin hän voitti vuosina 2004 ja 2006. Saavutustensa myötä hän on eräs menestyksekkäimmistä urheilijoista lajissaan. Hän on eniten yksissä olympialaisissa mitaleita voittanut kaukalopikaluistelija. Sotšin olympialaisissa 2014 An voitti kultaa 500 metrillä, 1 000 metrillä ja viestissä sekä pronssia 1 500 metrillä. == Lähteet == == Aiheesta muualla == * An Hyeon-Su sports-reference.com * Ahn Hyun-Soo Olympic.org:ssa Luokka:Eteläkorealaiset kaukalopikaluistelijat Luokka:Venäläiset kaukalopikaluistelijat Luokka:Eteläkorealaiset olympiavoittajat Luokka:Venäläiset olympiavoittajat Luokka:Vuonna 1985 syntyneet Luokka:Elävät henkilöt
Barthélemy Boganda

Barthélemy Boganda (4. huhtikuuta 1910 – 29. maaliskuuta 1959) oli keskiafrikkalainen katolinen pappi, poliitikko ja nationalisti. Hänestä tuli 8. joulukuuta 1958 Keski-Afrikan tasavallan pääministeri. Boganda toimi maansa pääministerinä siihen asti, kun kuoli lento-onnettomuudessa 29. maaliskuuta 1959. Boganda suunnitteli myös Keski-Afrikan tasavallan lipun. == Lähteet == Luokka:Keski-Afrikan tasavallan pääministerit Luokka:Keskiafrikkalaiset papit Luokka:Vuonna 1910 syntyneet Luokka:Vuonna 1959 kuolleet Luokka:Lento- onnettomuudessa kuolleet
SMYAL

SMYAL (lyhenne sanoista Sexual Minority Youth Assistance League) on yhdysvaltalainen järjestö, joka tukee seksuaalivähemmistöihin kuuluvien nuorten hyvinvointia. Nuoriksi SMYAL luokittelee 13–21-vuotiaat. Järjestö perustettiin Washington D.C.:ssä vuonna 1984. == Aiheesta muualla == *SMYAL:in kotisivut Luokka:Yhdysvaltalaiset järjestöt
Harper Lee

Nelle Harper Lee (28. huhtikuuta 1926 Monroeville, Alabama – 19. helmikuuta 2016 Monroeville, Alabama) oli yhdysvaltalainen kirjailija, joka tunnetaan Pulitzer-palkitusta esikoisromaanistaan Kuin surmaisi satakielen (To Kill a Mockingbird, 1960). == Elämä ja ura == Harper Lee syntyi pienessä Monroevillen kaupungissa Alabaman osavaltiossa vuonna 1926. Hänen isänsä oli asianajaja Amasa Coleman Lee ja äitinsä Frances Cunningham o.s. Finch. Lee opiskeli Huntingdon Collegessa Montgomeryssa 1944–1945 ja lakia Alabaman yliopistossa 1945–1949, mutta opinnot jäivät kesken. Hän työskenteli 1950-luvulla New Yorkissa lentoyhtiön toimistossa ja kirjoitti vapaa-aikana. Vuonna 1956 Leen ystävät Joy ja Michael Brown antoivat hänelle joululahjaksi vuoden palkan, jotta hän voisi keskittyä kirjoittamistyöhön. Lee alkoi kirjoittaa romaania nimeltä Go Set a Watchman, ja huhtikuussa käsikirjoitus oli valmis. Hän oli aloittanut myös toisen teoksen, The Long Goodbye, jonka vähän yli satasivuinen käsikirjoitus on luultavasti kadonnut. Kustantamo osti Go Set a Watchmanin käsikirjoituksen, mutta kustannustoimittaja pyysi Leetä muokkaamaan sen uudelleen. Tästä sai alkunsa romaani Kuin surmaisi satakielen. Kuin surmaisi satakielen julkaistiin vuonna 1960. Teoksesta tuli heti menestys ja se voitti kaunokirjallisuuden Pulitzer-palkinnon vuonna 1961. Library Journalin äänestyksessä vuonna 1999 se valittiin vuosisadan parhaaksi romaaniksi. Romaanin pohjalta tehtiin vuonna 1962 ensi-iltansa saanut samanniminen elokuva, jonka on ohjannut Robert Mulligan ja käsikirjoitukseksi sovittanut Horton Foote. Esikoisromaaninsa jälkeen Lee julkaisi vain muutamia aikakauslehtikirjoituksia. Hän asui kuuroutuneena ja lähes sokeana hoitokodissa eikä antanut haastatteluja. Hänen asioitaan hoitanut sisar Alice Lee kuoli 103-vuotiaana vuonna 2014. Kuin surmaisi satakielen oli vuosikymmeniä Leen ainoa julkaistu romaani. Vuonna 2015 julkaistiin Leen 1950-luvun käsikirjoitus Go Set a Watchman (suom. Kaikki taivaan linnut). Lee oli kirjailija Truman Capoten läheinen ystävä lapsuudesta asti ja auttoi tätä Kylmäverisesti-romaanin aineistotyössä. Capote puolestaan mainitaan Satakieli- romaanin Dillin esikuvaksi. Leen romaaniin Capote teki joitakin muutosehdotuksia. == Teokset == * * == Lähteet == == Aiheesta muualla == * Harper Leen muistokirjoitus Helsingin Sanomissa. Luokka:Yhdysvaltalaiset kirjailijat Luokka:Vuonna 1926 syntyneet Luokka:Vuonna 2016 kuolleet Luokka:Kirjallisuuden Pulitzer-palkinnon saaneet Luokka:Presidential Medal of Freedom
Mihail Botvinov

Mihail "Boti" Botvinov (s. 17. marraskuuta 1967 Lidinka, Neuvostoliitto, nykyisen Venäjän alueella) on itävaltalainen hiihtäjä. Arvokisoista hän on voittanut yhden olympiahopean, yhden olympiapronssin, yhden MM-kullan ja kaksi MM-pronssia. Botvinov oli vuoteen 1996 saakka Venäjän kansalainen ja kilpaili Venäjän joukkueessa kansainvälisellä tasolla, mutta riitaantumisen seurauksena siirtyi Itävallan maajoukkueeseen. Kansalaisuusvaihdoksen vuoksi hän joutui olemaan poissa kilpaladuilta kauden 1996–1997. Viimeisimmän arvokisamitalinsa Botvinov otti 2006 Torinon olympialaisista. Kisoissa Itävallan hiihtäjien ja ampumahiihtäjien ympärille syntyi kova kohu, kun heidän majapaikastaan löydettiin verensiirrossa käytettäviä välineitä. Samaan aikaan Botvinov ja Christian Hoffmann pakoilivat kohua harjoittelemalla Ramsaussa. Monet epäilivät, uskaltaako Botvinov saapua kisapaikalle, mutta hän teki niin ja otti paraatimatkaltaan pronssia. Botvinov lopetti uransa maastohiihtäjänä vuonna 2007. ==Henkilökohtaiset sijoitukset arvokisoissa== ===Olympialaiset=== ====1992 Albertville==== *10 km: 11. *30 km: 12. *50 km: 28. *Takaa-ajo: 15. ====1994 Lillehammer==== *10 km: 4. *30 km: 4. *50 km: 9. *Takaa-ajo: 5. ====2002 Salt Lake City==== *30 km: 2. *50 km: 5. *Takaa-ajo: 9. ====2006 Torino==== *50 km: 3. *Takaa-ajo: 7. ===MM-kilpailut=== ====Val di Fiemme 1991==== *30 km: 8. ====Falun 1993==== *30 km: 40. *50 km: 8. ====Thunder Bay 1995==== *10 km: 10. *30 km: 29. *Takaa-ajo: 35. ====Ramsau 1999==== *10 km: 21. *30 km: 18. *50 km: 3. ====Lahti 2001==== *15 km: 28. *30 km: 13. ====Val di Fiemme 2003==== *15 km: 13. *30 km: 12. *50 km: 13. ====Oberstdorf 2005==== *30 km: 8. *Takaa-ajo: 8. ==Lähteet== * Luokka:Itävaltalaiset maastohiihtäjät Luokka:Itävaltalaiset olympiamitalistit Luokka:Neuvostoliittolaiset maastohiihtäjät Luokka:Venäläiset maastohiihtäjät Luokka:Vuonna 1967 syntyneet Luokka:Elävät henkilöt
Vincent Vittoz

Vincent Vittoz (s. 17. heinäkuuta 1975 Annecy, Ranska) on ranskalainen entinen hiihtäjä. Vittoz on varsin monipuolinen hiihtäjä, sillä hän on kilpaillut arvokisoissakin ainakin kerran jokaisella matkalla. Hänen paras saavutuksensa on maailmanmestaruus takaa-ajokilpailusta vuonna 2005. Maailmancupissa Vittoz voitti seitsemän osakilpailua ja oli 23 kertaa palkintokorokkeella. Kaudella 2004–2005 hän oli kokonaiskilpailussa toinen. Tammikuun puolivälissä 2005 Vittoz antoi positiivisen doping-näytteen. Näyte sisälsi nesteenpoistolääkettä, mutta B-näyte oli negatiivinen ja hän sai osallistua helmikuun puolivälissä 2005 järjestettyihin Oberstdorfin MM-kisoihin. Vittoz on 180 senttimetriä pitkä ja painoi kilpaurallaan 71 kilogrammaa. Hän lopetti uransa kauden 2010–2011 jälkeen. ==Henkilökohtaiset sijoitukset arvokisoissa== ===Olympialaiset=== ====1998 Nagano==== *10 km: 24. *50 km: 21. *Takaa-ajo: 19. ====2002 Salt Lake City==== *30 km: 11. *Takaa-ajo: 13. ====2006 Torino==== *15 km (p): 14. *50 km: 9. *Yhdistelmäkilpailu: 6. ====2010 Vancouver==== *15 km (v): 5. *Yhdistelmäkilpailu: 15. *50 km (p): 13. ===MM- kilpailut=== ====Trondheim 1997==== *10 km: 28. *30 km: 16. *Takaa-ajo: 28. ====Ramsau 1999==== *10 km: 45. ====Lahti 2001==== *15 km: 21. *Takaa-ajo: 19. *Sprintti: 30. ====Val di Fiemme 2003==== *30 km: keskeytti *50 km: 6. *Yhdistelmäkilpailu: 28. ====Oberstdorf 2005==== *15 km: 6. *Yhdistelmäkilpailu: 1. ====Sapporo 2007==== *15 km (v): keskeytti *Yhdistelmäkilpailu: 10. ====Liberec 2009==== *15 km (p): 23. *Yhdistelmäkilpailu: 6. *50 km: 9. ====Oslo 2011==== *Yhdistelmäkilpailu: 34. *50 km: 22. == Lähteet == * ===Viitteet=== Luokka:Ranskalaiset maastohiihtäjät Luokka:Vuonna 1975 syntyneet Luokka:Elävät henkilöt
Varhaistriaskausi

Varhaistriaskausi (Buntsandstein tai Scythian) 241,7 – 234,3 miljoonaa vuotta sitten aloitti mesotsooisen matelijoiden valtakauden. Juuri ennen tätä kautta oli sattunut suuri permikauden joukkotuho, joka oli pyyhkinyt eläimistöä runsaasti pois. Erityisesti tämä näkyi meren lajistojen vähälukuisuutena. Ilmakehässä oli vain niukasti happea, alimmillaan vain 12 %. Toipuminen permikauden joukkotuhosta oli hidasta ja monet lajit pysyivät piilossa palatakseen takaisin keskitriaskaudella. Simpukat, kotilot, ammonoidit, merisiilit, ja nivelikkäät brakiopodit. Trilobiitit olivat tuhoutuneet. Maalla vallitsi kuivuus ja koppisiemeniset levisivät. Vain harva matelija selvisi hengissä permikauden joukkotuhosta. == Varhaistriaskauden eläimiä == Lystrosaurus oli keskikokoinen kasveja syövä dikynodontti, nisäkkäiden kaukainen sukulainen. Proterosuchus muistutti panssaroimatonta krokotiilia. Kaikki maan eläimet olivat tämän kauden alussa korkeintaan keskikokoisia. Muutaman miljoonan vuoden kuluttua ilmestyi suurempia eläimiä: Lystrosaurus vaihtui häränkokoiseen Kannemeyeriaan, ja suuret petoliskot kuten sudenkokoinen terapsidi Cynognathus ja suuret arkosaurien sukulaiset Garjainia sekä Erythrosuchus ilmaantuivat. Terapsidit ja tekodontit, jotka kuuluivat arkosaureihin, kilpailivat keskenään. == Varhaistriaskauden jako == Varhaistriaskausi jaetaan kahteen vaiheeseen, jotka voidaan edelleen jakaa pienempiin osiin. * Indus-vaihe (Brahmanian) ** Griesbach-alavaihe (Ganges- alavaihe) *** Varhainen, keskimmäinen, myöhäinen ja myöhäisin. ** Dienerian (Gandarian) * Olenjok-vaihe ** Smithian ** Smathian === Indus-vaihe === Indus- vaihe 251 ± 0,4 – 249,7 ± 0,7 miljoonaa vuotta sitten aloitti varhaistriaskauden. Silloin maapallo oli kuuma, kuiva ja laajalti aavikoitunut. Silti oli jäätiköitäkin. Merenpinta oli hyvin alhaalla. Ilmakehässä oli vain vähän happea, ehkä noin 12–16 %. Merten happipitoisuus oli pieni. Tämä saattoi johtua runsaasta tulivuoritoiminnatsa ja sen seurannaisvaikutuksesta, kuten metaanin vapautumisesta merenpohjan klatraattimineraaleista. Kauden alussa esiintyi lyhyen aikaa bakteerimattoja stromatoliitteja, mikä viittaa niitä syöneiden selkärangattomien pieneliöiden harvinaisuuteen, mikä on ollut kambrikauden jälkeen harvinaista maapallon historiassa. Hyönteiset, kalat, sammakkoeläimet, ja matelijat olivat kaudella hyvin harvinaisia. Dikynodonttien nelijalkaiset, matalat lystrosauridit, ja matelijoiden liskoa muistuttaneet proterosuchidit hallitsivat elämää maalla. Kaudelle tyypillisiä olivat pitkulaiset krokotiilia muistuttavat sammakkoeläimet. == Lähteet == Luokka:Triaskausi
Kolumbian kansallislaulu

Oh Gloria Inmarcesible ("Oi katoamaton kunnia") on Kolumbian kansallislaulu. Sen on sanoittanut Rafael Núñez (1825–1894), joka on myös pääosin kirjoittanut vuodesta 1886 vuoteen 1991 voimassa olleen Kolumbian tasavallan perustuslain. Laulun on säveltänyt italialainen säveltäjä Oreste Sindici (1828–1904). Laulusta tuli virallisesti Kolumbian kansallislaulu 28. lokakuuta 1920, jolloin Kolumbian parlamentti hyväksyi lain kansallisista symboleista. Kolumbian kansallislaulu koostuu kaikkiaan yhdestätoista säkeistöstä sekä kertosäkeestä. Virallisissa yhteyksissä lauletaan vain kertosäe sekä ensimmäinen (joskus myös toinen) säkeistö. Lain mukaan maan kaikkien radioasemien on soitettava kansallislaulu klo 6.00 ja klo 18:00. Luokka:Kansallislaulut kansallislaulu Luokka:Kolumbialaiset musiikkikappaleet
Miikka

Miikka on miehen etunimi. Suomessa nimi Miikka on huhtikuuhun 2024 mennessä annettu noin 5 206 miehelle. Miikan nimipäivä on 29. syyskuuta. Nimi Miikka on yleistynyt vasta 1960-luvulta alkaen oltuaan sitä ennen varsin harvinainen. Nimi Miikka oli suosituimmillaan 1980- ja 1990-luvuilla. == Tunnettuja Miikkoja == *Miikka Anttila (s. 1972), kartanlukija *Miikka J. Anttila (s. 1988), näyttelijä, elokuva- ja televisiotuottaja *Miikka Hast (s. 1981), lumilautailija *Miikka Honkanen (s. 1983), moottoriurheilija *Miikka Häkkinen (s. 1984), jalkapallomaalivahti *Miikka Ilo (s. 1982), jalkapalloilija *Miikka Jouhkimainen (s. 1985), jääkiekkoilija *Miikka Kajander (s. 1971), jalkapalloilija *Miikka Kallio (s. 1980), pianisti, urkuri ja säveltäjä *Miikka Kemppi, Sunny (s. 1994), suomalainen tietokonepelaamisen ammattilainen *Miikka Kinnunen (s. 1991), maastohiihtäjä *Miikka Kiprusoff (s. 1976), jääkiekkomaalivahti *Miikka Koivisto (s. 1982), muusikko, musiikkituottaja ja lauluntekijä *Miikka Kortelainen (s. 1993), vasemmistoliittolainen poliitikko *Miikka Laiho (s. 1991), pikajuoksija *Miikka Lindholm (s. 1980), jääkiekkoilija *Miikka Lommi, musiikkivideo-ohjaaja *Miikka Luosmaa (s. 1994), koripalloilija *Miikka Läntinen (s. 1984), salibandyn pelaaja *Miikka Lönnqvist (s. 1989), sosiaalidemokraattinen poliitikko *Miikka Marttinen (s. 1992), koripalloilija *Miikka Matikka (s. 1986), pesäpalloilija *Miikka Mielty (1985–2013), autourheilija *Miikka Mujunen (s. 1996), jalkapallomaalivahti *Miikka Multaharju (s. 1977), jalkapalloilija *Miikka Mutanen, runoilija *Miikka Mäkelä, pantomiimitaiteilija *Miikka Männikkö (s. 1979), jääkiekkoilija *Miikka Niiranen, "Hätä-Miikka" (s. 1988), rap-artisti *Miikka Oinonen (s. 1983), jalkapalloilija *Miikka Paatelainen (s. 1964), kitaristi *Miikka Peltonen (s. 1987), skeet-ampuja *Miikka Pirinen (s. 1985), valokuvaaja *Miikka Pitkänen (s. 1996), jääkiekkoilija *Miikka Pyykkönen (s 1972), sosiologi, kulttuuripolitiikan professori *Miikka Riikonen (s. 1993), pesäpalloilija *Miikka Rintala (s. 1985), haulikkoampuja *Miikka Rousu (s. 1971), jääkiekkoilija *Miikka Ruokanen (s. 1953), teologian tohtori ja dogmatiikan professori *Miikka Salomäki (s. 1993), jääkiekkoilija *Miikka Sopanen (s. 1973), koripallovalmentaja *Miikka Tarpeenniemi (s. 1993), teologi ja tietokirjailija *Miikka Toivola (1949–2017), jalkapalloilija *Miikka Tuomainen (s. 1986), jääkiekkoilija *Miikka Tuominen (s. 1978), näyttelijä *Miikka Turunen (s. 1979), jalkapalloilija *Miikka Wallin (s. 1987), näyttelijä == Lähteet == Luokka:Etunimet
Olli Junes

Olli-Pietari Junes (s. 1978 Uumaja, Ruotsi) on suomalainen juontaja ja toimittaja. Junes muutti kolmivuotiaana perheensä kanssa Ouluun. Joitakin vuosia myöhemmin perhe muutti Tornioon, jossa he asuivat useita vuosia. Junes kävi Torniossa koulua opiskellen lopulta Tornion taiteen- ja viestinnän koulutusyksikössä.Radiomafia - Olli Junes. Web Archive 2011. Viitattu 8.4.2022. Junes aloitti radiouransa työharjoittelijana YleX:n edeltäjässä Radiomafiassa vuonna 1997. Aluksi Junes toimitti ja juonsi kanavalle POP- uutisia ja myöhemmin siirtyi toimittamaan ja juontamaan UpTeekki-ohjelmaa Anssi Aution lähdettyä kanavalta nuorten tv-ohjelma Jyrkin tuottajaksi. Radiomafian vaihduttua YleX:ksi Junes jatkoi UpTeekki-ohjelman seuraajan, X-Ryhmän juontaja-toimittajana. Vuonna 2005 Junes siirtyi YleX Iltapäivä -ohjelmaan, jota hän toimitti ja juonsi alkuvuoteen 2008 saakka, kunnes siirtyi YleX Aamu -ohjelmaan. Junes siirtyi YleX Viikonlopun tuottajaksi syyskuussa 2008, pari viikkoa hänen monivuotisen juontajaparinsa Tuomas Rajalan lähdettyä kanavalta. Tämän jälkeen Junes toimi useita vuosia YleX Aamu -ohjelman tuottajana. Syksystä 2013 alkaen Junes on toiminut Yle Puheen vastaavana tuottajana ja nykyisin Yle Puheen ohjelmapäällikkönä. == Lähteet == Luokka:Suomalaiset radiotoimittajat Luokka:Suomalaiset juontajat Luokka:Vuonna 1978 syntyneet Luokka:Elävät henkilöt
Pátria

”Pátria” (”Isänmaa”) on Timor Lesten demokraattisen tasavallan eli Itä-Timorin kansallislaulu. Laulu esitettiin ensi kerran 28. marraskuuta 1975, jolloin Itä-Timor julistautui yksipuolisesti itsenäiseksi Portugalista. Pian tämän jälkeen, 7. joulukuuta 1975, Indonesia miehitti maan. Laulun on säveltänyt Afonso Redentor Araújo ja sen on sanoittanut runoilija Francisco Borja da Costa, joka sai surmansa Indonesian miehittäessä maan. Indonesian joukkojen vetäydyttyä ja maan saavutettua itsenäisyyden YK:n valvonnassa, Pátriasta tuli maan virallinen kansallislaulu 20. toukokuuta 2002. Laulu lauletaan portugaliksi, koska siitä ei ole virallista versiota tetumiksi, joka on maan toinen virallinen kieli. == Portugalinkieliset sanat == :Pátria, Pátria, Timor-Leste, nossa Nação. :Glória ao povo e aos heróis da nossa libertação :Pátria, Pátria, Timor-Leste, nossa Nação. :Glória ao povo e aos heróis da nossa libertação. :Vencemos o colonialismo, gritamos: :abaixo o imperialismo. :Terra livre, povo livre, :não, não, não à exploração. :Avante unidos firmes e decididos. :Na luta contra o imperialismo :o inimigo dos povos, até à vitória final. :Pelo caminho da revolução. == Käännös == :Isänmaa, isänmaa, Itä-Timor, kansakuntamme. :Kunnia kansalle ja vapautuksemme sankareille. :Isänmaa, isänmaa, Itä-Timor, kansakuntamme. :Kunnia kansalle ja vapautuksemm sankareille. :Me voitamme kolonialismin, me huudamme: :Alas imperialismi! :Vapaa maa, vapaa kansa, :ei, ei, ei riistolle. :Eteenpäin, yhtenäisinä, lujina ja päättäväisinä. :taistelussa imperialismia vastaan, :kansan vihollisia vastaan, lopulliseen voittoon asti, :kohti vallankumousta. == Lähteet == Luokka:Kansallislaulut Luokka:Oseanian kansallislaulut Luokka:Itä- Timorin kansallissymbolit
Edward Furlong

Edward Walter Furlong (s. 2. elokuuta 1977) on yhdysvaltalainen näyttelijä, jonka tunnetuimmat roolisuoritukset ovat nuori John Connor elokuvassa Terminator 2 – Tuomion päivä ja Danny Vinyard elokuvassa American History X. == Elämäkerta == Sukujuuriltaan meksikolais-venäläinen Edward Furlong syntyi Glendalessa, Kaliforniassa. Hän vietti lapsuutensa setänsä ja tätinsä Sean ja Nancy Furlongin luona. Hän ei ollut kiinnostunut näyttelemisestä, kunnes tuottaja Gale Anne Hurd lähestyi häntä pasadenalaisella nuorisokerholla syyskuussa 1990 ja tarjosi John Connorin roolia tulevassa Terminator 2 – Tuomion päivässä. Hän voitti roolistaan MTV Movie Awardin parhaasta läpimurtoroolista sekä Saturn Sci-Fi -palkinnon parhaana nuorena näyttelijänä. Edward tunnetaan myös eläinten oikeuksien puolustajana: hän on PETA:n jäsen. Furlong on esiintynyt elokuvissa monien merkittävien näyttelijöiden, kuten Meryl Streepin sekä Liam Neesonin, kanssa. Vuonna 1998 hän sai toisen tärkeän roolin elokuvassa American History X näyttelijä Edward Nortonin rinnalla. Seuraavana vuonna hän esiintyi Detroit Rock Cityssä. Steve Buscemin ohjauksessa Elukkatehdas (2000) hän esitti pääroolia, nuorukaista joka tuomitaan vankilaan pienehköstä huumerikoksesta; vastanäyttelijänä oli Willem Dafoe. Vuonna 1993 Edward esiintyi Aerosmithin musiikkivideossa nimeltä ”Living on the Edge” ja on myöhemmin esiintynyt muun muassa Metallican videossa ”The Unnamed Feeling”. Edward esitti myös Jimmy Cuervon roolia elokuvassa The Crow: Wicked Prayer (2005) Furlongin oli tarkoitus jatkaa rooliaan John Connorina vuoden 2003 elokuvassa Terminator 3: Koneiden kapina, mutta se ei toteutunut hänen huume- ja alkoholiongelmiensa takia.. == Yksityiselämä == Edward Furlong oli avioliitossa vuosina 2006–2009 näyttelijä Rachael Bellan kanssa ja heillä on yhteinen poika (s. 2006). Furlong on aikoinaan seurustellut muun muassa seuraavien henkilöiden kanssa: Soleil Moon Frye, Jacqueline Louise Domac, Natasha Lyonne, Paris Hilton, Jolene Blalock, Liz Levy. == Filmografiaa == *1991: Terminator 2 – Tuomion päivä (Terminator 2 - Judgment Day) – John Connor *1992: Sydämensärkijöitä (American Heart) *1992: Uinu, uinu lemmikkini 2 (Pet Sematary 2) – Jeff Matthews *1993: Meidän talo (A Home of Our Own) – Shayne Lacey *1994: Brainscan – Michael Bower *1994: Pikku Odessa (Little Odessa) *1995: Ruohojen harppu (The Grass Harp) *1996: Painajainen keskellä päivää (Before and After) – Jacob Ryan *1998: American History X – Danny Vinyard *1998: Pecker – Pecker *2000: Elukkatehdas (Animal Factory) – Ron Decker *2003: Murha verkossa (Three Blind Mice) *2006: Brotherhood of Evil (The Covenant: Brotherhood of Evil) *2006: The Visitation *2007: Living and Dying (Living & Dying) *2009: Darfur (Attack on Darfur) *2009: Night of The Demons *2012: For the Love of Money *2019: Terminator: Dark Fate – John Connor == Lähteet == ==Aiheesta muualla== * * Eddie Furlong Zone Luokka:Yhdysvaltalaiset näyttelijät Luokka:Vuonna 1977 syntyneet Luokka:Elävät henkilöt Luokka:Yhdysvaltalaiset lapsinäyttelijät
Sambo

Sambo () on Neuvostoliitossa kehitetty kamppailulaji. Sen nimi tulee venäjän kielen sanoista "samooborona bez oružija" (Самооборона без оружия), jotka suomeksi tarkoittavat itsepuolustusta ilman aseita.Sambo-2000 ry:n sivutViitattu 13.7.2023 Sambon juuret ovat peräisin perinteisessä venäläisessä kansanpainissa, mutta siinä on elementtejä myös ulkomaalaisista taistelulajeista kuten judosta. Sambopainin syntymäpäivänä pidetään 16. marraskuuta 1938.Sambo-painin historiaViitattu 13.7.2023 Perinteisessä sambossa painopiste on heitoissa, lukoissa ja mattokamppailussa. Se muistuttaa hyvin paljon judoa ja jujutsua, suurimpana erona on jalkalukkojen salliminen, kun taas kuristusotteet ovat kiellettyjä. Vastustajan saa viedä maahan ottamalla kiinni jaloista, mikä on judon nykysäännöissä kielletty. Combat sambo (ven. Bojevoje sambo) on alun perin sotilaiden käyttöön kehitetty laji, jossa käytetään myös muun muassa lyöntejä, mutta myös kuristusotteet ovat sallittuja toisin kuin muissa Sambon muodoissa.Helsingin jujutsuklubin sambo esittely Viitattu 13.7.2023 Lajin harjoittaminen oli neuvostoaikaan siviileiltä kiellettyjä, mutta vuonna 1991 se tunnustettiin Venäjällä urheilulajiksi, ja 2001 käytiin ensimmäiset maailmanmestaruuskilpailut. Yhdysvaltain samboliiton säännöt ovat pitkälti samat kuin perinteisessä sambossa, pääasiallinen ero on kuristusotteiden salliminen. Sambossa käytettävä puku koostuu takista (sambovka), joka on samankaltainen kuin esimerkiksi judossa, lyhytlahkeisista housuista sekä painikengistä. Ottelijat käyttävät otteluissa erottuakseen sinisen tai punaisen väristä takkia ja housuja ja kilpailijoiden oletetaan omistavan yksi kumpaakin väriä. Kansainvälinen painiliitto UWW, ent. FILA, otti sambon ohjelmaansa vuonna 1966 ja sambon kansainvälinen lajiliitto FIAS (Federation International Amateur Sambo) perustettiin 1985. Vuonna 1993 se jakautui amerikkalaisjohtoiseen ja venäläisjohtoiseen haaraan, joista läntinen tuli jälleen FILA:n alaisuuteen vuonna 2005. ==Aiheesta muualla== *International Sambo Federation ==Lähteet== Luokka:Kamppailulajit Luokka:Neuvostoliiton urheilu
Alberto Fujimori

Alberto Kenya Fujimori Inomoto (, 26. heinäkuuta 1938 Lima – 11. syyskuuta 2024 Lima), tunnetaan myös nimellä Kenya Fujimori (藤森 謙也 Fujimori Ken'ya) oli Perun presidentti heinäkuusta 1990 marraskuuhun 2000. Fujimoria kiitettiin Perun talouden tasapainottamisesta Alan Garcían myrskyisän presidenttikauden jälkeen ja Perun sissisotien rauhoittamisesta. Toisaalta Fujimoria arvosteltiin kovasta, kansalaisoikeuksista piittaamattoman autoritaarisesta johtamisesta sekä demokratian ja ihmisoikeuksien kaventamisesta ja hallinnon korruptiosta. Näin Fujimorin ajan Peru oli tyypillinen puolidemokratia. Fujimori sai Perussa syytteen valtakaudellaan tapahtuneista ihmisoikeusrikkomuksista. Huhtikuussa 2009 hänet tuomittiin 25 vuodeksi vankeuteen. Joulukuussa 2023 ilmoitettiin Alberto Fujimorin vapautuvan vankilasta.Perun entinen presidentti Alberto Fujimori vapautettiin vankilasta, Yle / Yrjö Kokkonen, 7.12.2023, viitattu 7.12.2023 Kuczynski oli vaalikampanjansa aikana luvannut ettei armahtaisi Fujimoria. Kuczynski ilmoitus armahduksesta tuli vain päivä sen jälkeen kun Kenji Fujimori, Alberto Fujimorin poika, joka toimii kansanedustajana Perun parlamentissa, tuki Kuczynskia parlamenttiäänestyksessä, jossa käsiteltiin Kuczynskin mahdollista viraltapanoa korruptioepäilysten takia sillä häntä epäillään lahjuksien ottamasta brasilialaiselta rakennusyhtiö Odebrechtiltä. Fujimori pyysi 27. joulukuuta 2017 televisiopuheessaan sairaalasta käsin anteeksi hallintonsa ihmisoikeusrikkomuksia ja virheitä. Aiemmin Fujimori oli vakuuttanut olevansa syytön. Fujimori pääsi 4. tammikuuta 2018 lähtemään Liman keskussairaalasta. Presidentti Kuczynski oli aiemmin joulukuussa armahtanut hänet. == Viimeiset vuodet ja kuolema == Helmikuussa 2018 Perun kansallinen rikostuomioistuin ilmoitti nostavansa syytteen Fujimoria vastaan jossa häntä syytetään kuuden maanviljelijän murhasta vuonna 1992. Tällöin puolisotilaallinen ryhmä sieppasi maanviljelijät, joita kidutettiin ja lopuksi surmattiin. Heinäkuussa 2024 Fujimorin tytär Keiko ilmoitti, että Alberto pyrkisi presidentiksi vuoden 2026 vaaleissa huolimatta siitä, että hänellä oli ongelmia terveytensä kanssa. Fujimori kuoli 11. syyskuuta 2024. Hän oli saanut toukokuussa uuden syöpädiagnoosin ja kasvaimen kerrottiin olleen pahanlaatuinen. Perun valtiovarainministeriön mukaan Fujimorilla oli kuollessaan rästissä maksamattomia veroja 15 miljoonan Yhdysvaltain dollarin edestä. Peruun julistettiin kolmen päivän suruaika. == Kunnianosoituksia == * Asteekkikotkan ritarikunta ketjulla (Meksiko, 1996) * Valkoisen norsun ritarikunta ketjulla (Thaimaa, 1996) * Etelän Ristin ritarikunta ketjulla (Brasilia, 1999) == Lähteet == == Aiheesta muualla == Luokka:Perun presidentit Luokka:Diktaattorit Luokka:Vuonna 1938 syntyneet Luokka:Vuonna 2024 kuolleet
Esta é a Nossa Pátria Bem Amada

Esta é a Nossa Pátria Bem Amada () on Guinea-Bissaun kansallislaulu. Laulun on säveltänyt kiinalainen Xiao He ja sanoittanut guineabissaulainen vapaustaistelija Amílcar Cabral. Siitä tuli maan kansallislaulu 1974. Laulu oli myös Kap Verden kansallislaulu vuoteen 1996, jolloin se sai oman hymnin, Cântico da Liberdade. ==Portugalilaiset sanat== :Sol, suor e o verde e mar, :Séculos de dor e esperança: :Esta é a terra dos nossos avós! :Fruto das nossas mãos, :Da flor do nosso sangue: :Esta é a nossa pátria amada. :Kuoro: :Viva a pátria gloriosa! :Floriu nos céus a bandeira da luta. :Avante, contra o jugo estrangeiro! :Nós vamos construir :Na pátria immortal :A paz e o progresso! :Nós vamos construir :Na pátria imortal :A paz e o progresso! paz e o progresso! :Ramos do mesmo tronco, :Olhos na mesma luz: :Esta é a força da nossa união! :Cantem o mar e a terra :A madrugada e o sol :Que a nossa luta fecundou. :Kuoro ==Käännös== :Aurinko, hiki, maan vehreys ja meri, :kärsimyksen ja toivon vuosisadat: :Tämä on esi-isiemme maa! :Meidän kättemme hedelmä, :meidän veremme kukka: :Tämä on rakas isänmaamme. :Kuoro: :Kauan eläköön kunniakas isänmaamme! :Taistelumme viiri on liehunut kohti taivasta. :Eespäin, vierasta iestä vastaan! :Tulemme rakentamaan :kuolemattomaan isänmaahamme :rauhan ja edistyksen! :Kuolemattomaan isänmaahamme :rauhan ja edistyksen! Rauhan ja edistyksen! :Olemme oksia samassa rungossa, :silmissämme loistaa sama tuli: :Tämä on ykseytemme voima! :Meri ja maa, :aamurusko ja aurinko laulavat: :Taistelumme on kantanut hedelmää! :Kuoro ==Lähteet== Luokka:Kansallislaulut Luokka:Guinea-Bissau
Motherland

Motherland (”Isänmaa”) on Mauritiuksen (Mauritius) kansallislaulu. Laulun on säveltänyt Philippe Gentil M.B.E. ja sen on sanoittanut Jean Georges Prosper. ==Englantilaiset sanat== :Glory to thee, :Motherland, oh motherland of mine, :Sweet is thy beauty, :Sweet is thy fragrance, :around thee we gather, :as one people, :as one nation, :In peace, justice and liberty, :Beloved country may God bless you, :for ever and ever. ==Käännös== :Kunnia sinulle, :isänmaa, oi isänmaani. :Kuinka ihana onkaan sinun kauneutesi, :kuinka ihana sinun tuoksusi, :sinun ympärillesi me kokoonnumme, :yhtenä kansana, :yhtenä kansakuntana, :rauhassa, oikeudenmukaisuudessa ja vapaudessa. :Rakas maa, siunatkoon Jumala sinua, :nyt ja aina. Englannissa sana ”motherland” - kirjaimellisesti 'äidinmaa' - on huomattavasti sanaa ”fatherland” ('isänmaa') yleisempi. Jälkimmäinen sana mielletään usein viittaukseksi Kolmanteen valtakuntaan eli natsi-Saksaan. Sanan ”motherland” merkitys on kuitenkin sama kuin suomen ”isänmaan”, joten olen päätynyt kääntämään sen tällä, meille tutummalla tavalla. ==Lähteet== Luokka:Kansallislaulut Luokka:Mauritius
Tänään Makedonian yllä

Tänään Makedonian yllä () on Pohjois-Makedonian kansallislaulu. Sen on säveltänyt ja sanoittanut Vlado Maleski vuonna 1943 tai 1944. Toisen maailmansodan jälkeen, kun Makedoniasta tuli yksi uuden Jugoslavian osatasavalloista, laulusta tuli sen kansallislaulu. Kun Makedonia itsenäistyi Jugoslavian hajoamisen jälkeen 1991, tuli laulusta Makedonian tasavallan (nykyinen Pohjois-Makedonia) kansallislaulu. == Sanat makedoniaksi == === Kyrillisin kirjaimin === Денес над Македонија се раѓа Ново сонце на слободата! Македонците се борат, За своите правдини! Македонците се борат, За своите правдини! Одново сега знамето се вее На Крушевската република! Гоце Делчев, Питу Гули, Даме Груев, Сандански! Гоце Делчев, Питу Гули, Даме Груев, Сандански! Горите македонски шумно пеат Нови песни, нови весници! Македонија слободна, Слободна живее! Македонија слободна, Слободна живее! === Latinalaisin kirjaimin === Denes nad Makedonija se raǵa Novo sonce na slobodata! Makedoncite se borat Za svoite pravdini! Makedoncite se borat Za svoite pravdini! Odnovo sega znameto se vee Na Kruševskata republika! Goce Delčev, Pitu Guli, Dame Gruev, Sandanski! Goce Delčev, Pitu Guli, Dame Gruev, Sandanski! Gorite Makedonski šumno peat Novi pesni, novi vesnici! Makedonija slobodna, Slobodna živee! Makedonija slobodna, Slobodna živee! == Lähteet == == Aiheesta muualla == * Kuuntele Pohjois-Makedonian kansallislaulu (MP3) * Kuuntele Pohjois-Makedonian kansallislaulu (RealAudio) Luokka:Kansallislaulut Luokka:Pohjois-Makedonia
Vida Vencienė

Vida Vencienė (s. 28. toukokuuta 1961 Ukmergė) on liettualainen maastohiihtäjä, joka edusti urallaan aiemmin Neuvostoliittoa. Vencienė oli uransa huipulla 1988 Calgaryn talviolympialaisissa, joissa hän voitti kultaa kymmenen kilometrin perinteisen hiihtotavan kilpailussa ja pronssia viidellä kilometrillä. Vencienė toimi Liettuan joukkueen lipunkantajana 2006 Torinon talviolympialaisten avajaisissa. == Lähteet == ==Aiheesta muualla== * * Vida Vencienė Bio, Stats, and Results Olympics at Sports-Reference.com Luokka:Neuvostoliittolaiset maastohiihtäjät Luokka:Liettualaiset urheilijat Luokka:Neuvostoliittolaiset olympiavoittajat Luokka:Vuonna 1961 syntyneet Luokka:Elävät henkilöt
Moc

Moc (koko nimeltään Music on Console) on Unixin kaltaisille käyttöjärjestelmille kehitetty luotu komentorivillä toimiva musiikkisoitin. Ohjelma toistaa tärkeimmät audioformaatit kuten FLAC, ogg ja MP3. Käyttöliittymä käyttää ncurses-kirjastoa. == Katso myös == * Luettelo mediasoittimista == Lähteet == Luokka:Mediasoittimet Luokka:Vapaat ohjelmistot
Yellowjackets

Yellowjackets on yhdysvaltalainen jazzyhtye, jonka perustaja on jazzpianisti Russell Ferrante. Yhtyeessä soittavat tai ovat soittaneet myös basisti Jimmy Haslip, rumpali William Kennedy 1985-1999, saksofonisti Marc Russo 1981-1989, rumpali Marcus Baylor 1999-, saksofonisti Bob Mintzer 1990- ja tähtikitaristi Robben Ford. Alkuaikoina yhtye suuntautui enemmän rhytm & bluesiin, mutta soittajavaihdosten myötä musiikin jazz-komponentti on tullut keskeisemmäksi. ==Levytykset== * Yellowjackets (1980) * Samurai Samba (1984) * Mirage a Trois (1985) * Shades (1986) * Four Corners (1987) * Politics (1988) * The Spin (1989) * Greenhouse (1990) * Live Wires (1991) * Like a River (1992) * Run for Your Life (1993) * Dreamland (1995) * Blue Hats (1997) * Club Nocturne (1998) * Mint Jam (2002) * Time Squared (2003) * Altered State (2005) * Twenty Five (2006) * Lifecycle (2008) * Timeline (2011) == Lähteet == ==Aiheesta muualla== *Yhtyeen virallinen sivu Luokka:Fuusiojazz Luokka:Yhdysvaltalaiset jazzyhtyeet Luokka:Grammy-palkinnon saajat
Nathan East

Nathan ”Nate” East (s. 8. joulukuuta 1955 Philadelphia, Pennsylvania) on arvostettu ja paljon käytetty yhdysvaltalainen basisti ja sessiomuusikko. ==Lapsuus== East opiskeli aluksi sellon soittoa seitsemännen ja yhdeksännen luokan välillä. Hän myös soitti koulun orkesterissa. 14-vuotiaana hän kiinnostui sähköbasson soitosta ja soitti San Diegon kirkoissa erinäisissä gospel-kokoonpanoissa. Hän oli myös hyvin aktiivinen lukio-aikana ja soitti jopa yli neljässäkymmenessä bändissä. Basistin varhaiset vaikuttajat olivat kontrabasistit Ron Carter ja Ray Brown. ==Ura== East on soittanut satojen artistien taustalla ja yhtyeiden vahvistuksena muun muassa Anita Baker, Eric Clapton, Elton John, Michael Jackson, Whitney Houston, Joe Satriani, Toto, Laura Branigan, Babyface, Quincy Jones, Al Jarreau ja David Benoit. Hän kirjoitti Phil Collinsin ja Philip Baileyn kanssa hitin ”Easy Lover” vuonna 1985. Hän on yhdysvaltalaisen smooth jazz -yhtye Fourplayn alkuperäisjäsen. Yhtye on saanut lukuisia Grammy-ehdokkuuksia ja kultalevyjä. East on toiminut Eric Claptonin kiertue- ja studiobasistina vuodesta 1983. Tuona aikana hän on ollut mukana muun muassa Grammy-palkitulla ”Tears in Heaven” -kappaleen akustisella versiolla sekä ”Change the World” -kappaleella elokuvan Ihmeiden aika (Phenomenon) ääniraidalla. ==Tunnustuksia== Eastille on myönnetty useita palkintoja ja tunnustuksia, muun muassa Arvokkain soittaja (basistit) (International Rock Awards) sekä Vuoden basisti -titteli kolme kertaa neljän vuoden aikana (National Smooth Jazz Awards). Vuonna 2007 East vastaanotti Yhdysvaltain kongressin palkinnon, yhdessä Fourplayn kanssa, saavutuksistaan ja vaikutuksestaan musiikin saralla. ==Aiheesta muualla== * Nathan Eastin viralliset kotisivut * Albumit, joilla East esiintyy Artistdirect.com. Luokka:Yhdysvaltalaiset basistit Luokka:Yhdysvaltalaiset sessiomuusikot Luokka:Vuonna 1955 syntyneet Luokka:Elävät henkilöt
Hiromi

Hiromi (, s. 26. maaliskuuta 1979, Hamamatsu) on japanilainen jazzpianisti ja säveltäjä. Hän on tunnettu virtuoosimaisesta ja energisestä livesoitannastaan. Tyyliltään hän on monipuolinen, usein fuusion puolella. == Historia == Hiromi aloitti 6-vuotiaana klassisen pianonsoiton opinnot. Jazzin maailmaan hänet opasti 8 vuoden iässä hänen pianonopettajansa Noriko Hakita. 14-vuotiaana hän pääsi mm. soittamaan Tšekin filharmonikkojen kanssa. 17-vuotiaana hän sai tilaisuuden tavata jazzpianisti Chick Corean Tokiossa. Corea oli pyytänyt Hiromin lavalle seuraavan päivän konsertissaan kuultuaan tämän soittoa. Myöhemmin hän lähti opiskelemaan Berklee College of Musiciin, Bostoniin, Massachusettsiin, osaamatta vielä englantia. Siellä maineikas Ahmad Jamal halusi opettaa Hiromia kuultuaan tämän soittoa. Ensimmäinen levytyssopimus syntyi 17-vuotiaana jazz-levy-yhtiö Telarcin kanssa. Hiromi on vuoden 2003 debyyttilevystään lähtien kiertänyt maailmaa lukuisilla jazz-festivaaleilla. Hän on myös säveltänyt monien japanilaisten yritysten (mm. Nissanin) mainoksiin musiikkia. == Hiromi Uehara Trio == Hiromin jazztrion muut jäsenet ovat basisti Mitch Cohn ja rumpali Dave DiCenso. Vuonna 2004 hän teki toisen albuminsa Brain, jolla soittaa hänen Berkleen kanssaopiskelijoitaan: basisti Tony Grey ja rumpali Martin Valihora. Hiromin uusimmalla levyllä esiintyy myös maailmanluokan basisti Anthony Jackson. Hiromi Uehara Trio on kiinnitetty vuoden 2008 Tampere Jazz Happeningin yhdeksi esiintyjäksi. == Soittimet == Hiromi soittaa Yamaha C3 -flyygeliä ja Nord Lead 2 -koskettimia. == Diskografia == * Another Mind (2003) * Brain (2004) * Spiral (2006) * Move: The Trio Project (2012) * Alive (2014) * Spark (2016) ==Aiheesta muualla== * Telarc Jazz Piano Artist: Hiromi Luokka:Fuusiojazz Luokka:Japanilaiset jazzpianistit Luokka:Japanilaiset säveltäjät Luokka:Jazzmusiikin säveltäjät Luokka:Vuonna 1979 syntyneet Luokka:Elävät henkilöt
Megatech

Megatech on indonesialainen yritys, joka tuli tunnetuksi hankkimistaan erilaisista ns. superautojen valmistajista. 1990-luvulla Megatechin omistajiin kuului Indonesian silloisen johtajan, Suharton poika, Tommy Suharto, oikealta nimeltään Hutomo Mandala Putra. Vuonna 1994 Megatech hankki omistukseensa Lamborghini-automerkin ja sen tehtaan 40 miljoonalla dollarilla, mutta myöhemmin taloudellisten vaikeuksien saattamana vuonna 1998 myi sen Volkswagen-konsernille. Megatech osti myös yhdysvaltalaisen Vector- superautovalmistajan ja myi sen myöhemmin yrityksen toimivalle johdolle. == Katso myös == * Lamborghini == Aiheesta muualla == * Toy or Supercar for Asia? (International Herald Tribune, 9. helmikuuta 1994) Luokka:Autonvalmistajat Luokka:Indonesialaiset yritykset